
KA JINGIAIM LANG BA THYMMAl 
JONG NGI 

Ki jingpyrkhat bad jingmane Blei la thoh ha 
une u bnai khnang na ka bynta jong phi. Phin 
sa iarung lang ha ka jingim kaba suk oh bad 
kaba shitom ruh ka lynti, kata ka lung, ka jing- 
shongkurim. Ka lynti ka lah ban kut ha ka 
sngewsih bad biihkhoh, ne, kaba dap naduh ba 
sdang haduh ba kut da ki por kiba bha. Ka 
shong ha phi keiu kumno phin pynlong ia ka. 
Ka long te, namarkata, kaba donkam ba phin 
kylli ia lade, ‘‘Kumno ngi la pynkhreh bha ia 
lade ha ka jinglong mynsiem na ka bynta kane 
ka jingleit kaba jrong ? Kiel ki jingiarap ba 
kynja mynsiem ngi la ioh ? ” 

Ym don u ban pyrkhat ia ka jingleit khlem 
da pynkhreh lupa na ka bynta kano kano ka 
jingshem jingeh. Pynban arngut ki samla bun- 
sien ki sdang ia ka jingshongkurim — ka jingleit 
kaba jrong eh — khlem da pynkhreh ei ei ruh. 
Kumta ka jingmih ka long ba kim lah khlem ia- 
kynduh bad hi jingsuhsat bad ki jingshitom kiba 
jia borabor. Ka jingiaim lang jong ki ha ka jaka 
ba kan long ka jingkmen, ka long pynban ka 
jingshitom jingmut kaba khraw. 

Ba phin iakynduh bad ka lawei jong phi, 
phi dei ban don artylli kiei kiei, (1) Ka jingngeit 

jong phi ha IJ Khrist bad iwei ha iwei pat, (2) Ka 
jingieit jong phi ia U Khrist bad iwei ia iwei, 
Kine kin biang na ka bynta kanu kano ka jingch. 
Hynrei dei ban iai pynthymmai ia ki. Man ka 
sngi phi dei ban phikir shaphang kine, lym kum- 
ta ka sngi kan poi ba phin shem ia lade ba phi 
duna ha kito kioi kiei kiba phi don k am eh bad 
phim lah ban ioh. Ta kine ki jingpyrkhat mane 
Blei (devotion) la buh lyngkot khnang ba kan 
kham jem ia phi ba phin lah ban pyndop ia ki ha 
kaba kut ka sngi. Kin long tang ka jingsdang. 
Ka jingim jingdiiwai jong phi kan iai long shi- 
lynter ka jingim. 



3 


Ka Jingiaim Lang Ba Thymmai Jong Ngi. 

Ka Janmiet Ba Nyngkong. 

Ka jingieit ka long tang ma ka ka nongrim 
halor kaba phi lah ban tci skhem la la ka jing- 
shongkurim. Tang ka sngowburom sngewieit 
kam biang ban jop ia ki jingeh. Ka jingieit bad 
tang ka jingieit, ka ban plie ia ])hi ka lynti sha 
ka jingiaim lang kaba suk. 

“Te kumta ka iaisah ka jingngeit, ka jing- 
kyrmen bad ka jingieit ; hynrei kaba kham 
kongsan na kine long ka jingieit”. Pynlong ia 
ka jingieit ka jingthew jong phi. I Kor. 
13 : 13 ; 14 : 1 , 


Ka Jingduwai. 

Ko Kpa jong ngi, ngi ainguh ia Me na ka 
bynta kane ka sngi kaba kham kyrpang. Haba 
kan sa wai ngi pyrkhat biang ia kaei kaba ngi la 
sdang. Haba ngi la pdiang Tut iwei ia iwei ha ka 
jingieit, ngi la pdiang ia ka jingkitkhlieh baroh 
jong ka jingshongkurim. Ngi duwai ia ka jing- 
long lyngkat kaba iaineh jong Me bad ngi, ba 
kan mih kaba bha tarn na ngi baroh arngut. To 
ai ba haba ki jingtrei jingktah baroh jong ka sngi 

ki la sangeh, ka jingioit kaba khuid kan bat ia 
ngi. Ha ka kyrteng U Khrist. Amen. 


Ka J ingpyrkhat Ban Sah Kynmaio. 

Ym don kaba kham thiang ban ia ka jingieit, 
ym don kaba kham shlur, ym don kaba kham ha 
jrong, ym don kaba kham iar, ym don kaba 
kham sngewtynnad, ym don kaba kham dap ne 
kham bha ha bneng bad ha pyrthei ; namar ia ka 
jingieit la kha na U Blei”. 


Thomas a Kempis. 

Ka Jingiaim Lang Ba Thymmai Joiq^ Ngi> 

Ka Janmiet Kaba Ar. 

Ka jingpyrkhat jong phi ia kane ka jingim 
ba thymmai jong phi ka long kaba donkam eh. 
Bun ki jingshongkurim ki pulom tang namar ba 
u tnga bad ka tnga ki tharai ba lah ban ioh 
jingsuk khlem da leh shitom. Ki tharai jem eh 
ia ka jingkitkhlieh kaba thymmai jong ki. 
Haba dei ba dei ki pyllait ia lade na ki. Hynrei 
ha kaba don ka jingpyrkhat kaba beit, ka 
jingshongkurim kam ju long kaba shah jop. Ha 
kaba don shisha ka jingkwah ia ka jingkhiiid bad 
ka hok, ka jingkmon ka mih. Ka jingshong- 
kurim kam long kaba jem. Ka dawa ia ka 
jingseibor lang jong phi baroh arngut. Bad phi 
dei ban sdang naduh basdang. 

'‘Ngan leh stad ha ka lynti kaba janai 

Ngan iaid ha la hng bad ka dohnud kaba janai.*’ 
Ps. 101 ; 2. 


Ka Jingduwai. 

Ko Kpa jong ngi, ai ba ka jingpyrkhat kaba 
ngi don mynta shaphang ka jingshongkurim kan 
iaisah bad ngi. Ngin sa donkam ban kyrtiaug 
dien pat sha kine ki sngi kiba nyngkong. Ngin 
sa donkam ban pynkynmaw ia lade ia ki jingthew 

kiba shaneng kiba ngi la buh ha khmat na ka 
bynta ka jingiaim lang jong ngi. Ka jingim kan 
yin lung kaba suk suda. Ki jingeh kin wan kiba 
lab ban pynmynsaw no pynduh wat ia ka jingieit 
bad ka jingiasoh jung ngi. Ka jingiasngewthuh 
bad ka jingiaieit jong ngi, bad ka jingaiei jong 
Mo kin pynjop ia ki jingoh baroh. To ai bor ia 
ngi ba ngin sdang h'a ka lynti kaba dci. Ha ka 
kyrteng U Khri.st ngi pan. Amen. 


Ka Jingpyrkhat Ban Sah Kynmaw. 

“Na ka jingsdang kaba bha ka wan ka jing- 
kut kaba bha”. 


John Heywood. 

Ka Jingiaim Lang Ba Thymmai jong Ngi. 

Ka Janmiet Kaba Lai. 

Kaei kaba })hi «loi ban sngew shaphang ka 
tnga jt)ng ]»hi ? Nyngkong eh, phi dei ban pyr- 
khat ia ka kuni ka lok jong phi kaba phi ieit bad 
niowkor. Kain dei kaei kaei ka ban shu pyn- 
donkam tang ua ka bynta ka jingsngewbha doh. 
Kaba ar, phi dei ban niew ia ka ka nongiarap 
jong phi. Kam dei ka ahakri jong phi ka ban 
shu trei jingtrei. Pdiang ia ka kum ka nongia* 
ioh bynta lang. Burom ia ka jingai jingmut 
jong ka. Khmih ha ka kum ka kmie jong ka 
ling, Te phin pynlong ka jingshongkurim kaba 
shisha. 

“ Ki shynrang, to ieit ia la ki tnga ; kumba 
U Khrist U la ieit ia ka balang, bad U la aiti 
noh ia lade na ka bynta jong ka.” £ph. 5 :25. 

Ka Jingduwai. 

Ko Kpa jong ngi, kane ka jingiasoh jong 
ngi ka long ka jingsheni kaba ngim pat tip myn- 
shuwa, bad mynta ngim kwah shuh ban duh ia 
kane ka jingsuk. Ngi tip ba lada iwei in pyr- 
shang ban leh donbor halor iwei pat, ka jingiadei 
jong ngi kan don ha ka jingeb. Ka jingsuk jong 
ngi kan phet noh. Kam lah long da kumwei pat. 

larap ba ngi lab ban iakit lang ha ka khia ka 
ebon bad ha ka jingsngewbha kumjuh, ba ka 
jingiasoh kaba khlaih bad ba itynnad kan nang 
san. Ngi duwai ia ka jingkyrkhu jong Me ha 
ka kyrteng U Khrist. Amen. 


Ka Jingpyrkhat Ban Sah Kynmaw. 

Haba phi tharai ba phi la ieit shisha, to 
kynmaw ia ka jingieit jong U Khrist ia phi. 



Ka Jingium Lang Ba Thymmai Joi^ Ngi. 

Ka Janmiet Kaha Saw. 

Ka jingieit kylliang iwei ia iwei pat ka long 
ka jingiadei kaba marryngkat iwei bad iwei pat. 
Namarkata, knm ka kynthei, phi dei ban siew 
kylliang ia ka jingieit u tnga Jong phi da ka 
jingieit. Da kaba sngewlcm, phi dei ban kit ia 
ka jingshitom jong u kum la ka jong. Ka jing* 
kmen jong u ka dei ban long ka jingkmen jong 
phi. Da kaba shlur, phi dei ban ialong lang 
bad u ha kaba pynlong ki jingiakut. Ia kane 
phi dei ban leh borabor hum ka nongiaioh 
bynta lang kaba paka. Lada phi tieng ban kren 
ia kaba phi sngew, phim leh hok satia ia lade 
lane ia u. Ka jinglakloi jong phi ban long 
nongiaioh bynta lang kan nang plie lad shibun 
ia ka jingjop. 

“To da sharai phi, to da ieng skhem phi ha 
ka jingngeit ; To da leh shlur, to da pynkhlaih 
ia lade phi. To ai ba baroh kaba phi leh, phin 
leh ha ka jingiaieit.” I Kor. 16 : 13, 14. 

Ka Jingduwai. 

Ko Kpa jong ngi, ka jingjop jong ka jing- 
shongkurim jong ngi ka shong tylli ha ngi ym 
hano hano. Lada ngi kwah, ngi iah ban pynbeit 

ia ki kamram jong ngi kumta ba ngin iaiaid hi 
la ka jong ka lynti. Lane ngi lah ban pynlong 
ka jingiadei lok ha ki kamram jong ngi baroh, 
ha kaba ngin iatrei lang, iashim bynta lang 
bad iapyndop lang ia ka kam baroh. larap ia 
ngi ban iaicit iwci ia iwei pat, kata hi kan iarap 
ia ngi ban iateh lok. Bad halor baroh, iarap ia 
ngi ban siew ia ka jingieit jong Me da ka jingieit 
ia kici kiei baroh kiba sngur bad kiba khuid. 
Ngi pan ha ka kyrteng U Khrist. Amen. 


Ka Jinypyrkliat Ban Sah Kynmaw. 

“Ka jingioh kynti kaba bha tam jong u 
briew ka long ka tnga kaba sngewlem.” 


Euripides. 

Ka Jingiaim Lang Ba Thymmai Jong Ngi. 

Ka Janmiet Kaba San. 

Mynshuwa phi la don tang la ki jong ki jing- 
jied bad ki jingWah ban pyrkhat, Mynta don 
sa ka jong iwei pat 1cm bad la ka jong. Ka 
jingmih te ka long ba phi baroh arngut phim ioh 
shuh tang la ka jong ka mon borabor. Ka jing- 
iateh lok ba thymmai jong phi kan ym shah ia 
kata. Ka dawa ba phin tip lut ia ki jingkwab 
bad jingbymkwah jong iwei bad iwei pat bad 
ban pyniadei ia lade ha ki. U shabi ka jingsuk 
jong phi u shong ha kaba pyrkhat nyngkong ia 
la i lok. Hynrei Woh arngut hi phi dei ban 
ialeh kumta. 

'*Khlem da khmih uwei uwei baroh tang ia 
la ki jong hi, hynrei ia ki jong kiwci pat kein.** 
Phil. 2 : 4. 


Ka Jinqdxjwai. 

Ko Kpa jong ngi, kan long kaba eh ia ngi 
teng teng ban kynmawba ngim lah ban leh katba 
ngi sngewbha borabor. Ha ka jingkyrkieh jong 
ngi ngin bakla. Ngin klet iwei ia iwei. Pyn- 
ban lada naduh basdang hi ngi, da ka jingaiei 
jong Me, ngi tei ia ka jingiadei lok kaba shisha, 
ka jingiaim lang ba thymmai jong ngi kan ym 

poi sha ka jingshitom. Ngin long kiba kloi ban 
pynbeit ia ki jingbakla jong ngi. Ngin ym iaklet 
iwei ia iwei. To pynskhem ia ka jingiaieit jong 
ngi haduh ka bakut. Ngi pan ha ka kyrteng 
ba khuid jong U Khrist. Amen. 


Ka Jingpyrkhat Ban Sah Kynmaw. 

Ka jingshongkurim kam dei ka kam kaba 
dei tang ia kawei ka liang. Baroh arngut ki dei 
ban ai ; baroh arngut ki dei ban shim. 

Ka Lang Ba Thymmai Jong Ngi. 

Ka Janmkt Kaba Hynriew. 

Wat shah pynbieit ha kaba ngeit ba ka jing- 
shongkurim jong phi ka lah ban long kaba suk 
ba saifi khlem da ai lut ia lade ha ka. Baroh 
kaba phi long bad baroh kaba phi don phi kit- 
ram iwei ha iwei. Kane ka long ka jingmut jong 
ka jingshongkurim Kane ka long kata kaba phi 
la iakular ban ai. Lada phi ai tang shiteng 
shiliang, phim leh hok kumba phi dei ban Ich ia 
la i lok. Ym tang ban iasoh ha ka met hynrei 
bad jingmut bad mynsiem kumjuh. Phi dei ban 
ialong kawei. 

‘‘Namar kane u briew un iehnoh ia la u kpa 
bad ia la ka kmie bad un iaineh bad la ka tnga : 
Te ki baroh amgut kin ialong kawei ka doh.” 
Eph. 5 : 31. 


Ka Jinoduwai. 

Ko Kpa jong ngi, ha kaba ngim ai lut ia 
lade, ngi lah ban duh ia ka jingsuk jong ka 
jingim ba thymmai jong ngi. Hooid ka long 
ba ngim leh hok. Ngim long kiba shisha. Haba 
ngi iasmai, ngi iathuh ba kaba paw ia ka 
jingkwah jong ngi ban iasoh baroh phar khlem 
da tyngkai ei ei shnh. Namarkata lada don ei ej 

ka ban pyniakhlad ia ngi to weng noh ia ka. 
To pynkyiiriah noh ia ka jingartatien bad ka 
jingbymshaniah baroh na ka dohnud jong ngi. 
Bad to nang pynroi ha ngi ia ka jingmon sngew* 
bha ban aiti lut ia lade met, jingmut bad 
mynsiem baroh sha kane ka jingiatur kaba 
thymmai jong ka jingshongkurim. Ha ka kyr* 
teng ba kordor jong U Khrist. Amen. 


Ka Jingpyrkhal Ban Sah Kynmaw, 

** Ka jingshongkurim ka long kaei kaei kaba 
phi dei ban ai la ka jingmut baroh.’* 


Herrick Ibsen. 

Ka Jingiaim Lang Ba Thymmai Jong Ngi> 

Ka Janmiet Kaba IJynMew. 

Ka jingiakren jong ki lok bad ki paramar* 
jan ka lab ban pynngeit ba don ei ei kaba sngew- 
lehrain shaphang ka jingshongkurini. Ngeit ba 
kam long kumta. Kane ka kam kaba del ban 
long hi, kam long kaba lehraitl lane ka bymkhuid. 
Ka jingiasoh ka kylla long ha phi kat knmba 
phi hi phi p3Tkhat shaphang jong ka. Ka lah 
ban long kaba lehraih. Ka lah ban long ruh kaba 
donburom, ka shong ha phi keifi. U Blei U 
mut ia phi ban sumar khuid ia ka. Namarkata 
phi dei ban leh ia kane da ki jingmut bad ki 
dohnud kiba khuid, ym tang ha ki khyndiat sngi 
kiba nyngkong hynrei borabor. 

‘‘Kiei kiei baroh ki long kiba khuid ha kita 
kiba khuid, hynrei ha kita ia kiba la pyntngit 
bad ki bymngeit, kaei kaei ruh em kam long 
khuid ; hynrei la pyntngit ia ka jingmut bad ia 
ka jingiatiplem jong ki.” Titos 1 : 15. 

Ka Jinoduwai. 

Ko Kpa jong ngi, ki jingthmu jong Me na 
ka bynta jong ngi ki long borabor kiba sngur 
bad kiba khuid. Tang ki jingbakla jong ngi ki 
pynlong ia ki kiba sngewlehraih. Knmta ka long 

bad ka jingiasoh jong ngi. Lada ngi ri ia ki 
jingpyrkhat jong ngi shaphang jong ka, sngur 
bad khuid, kan long kein kaba sngur bad kaba 
khuid. To ai ha ngi ka jingstad ban pyndonkam 
ia ka jingshongkurim jong ngi ha ka rukom kaba 
dei ba kan iai long ka jingkyrkhu shilynter. Kgi 
pan ia ka ha ka kyrteng jong Uta Uba long Uba 
khuid bad Uba janai. Amen. 


Ka Jingpyrkhat Ban 8ah Kynmaw. 

*‘Lada kaba shapoh jong phi ka long kaba 
bha bad kaba sngur, phin lah kein ban iohi bad 
sngewthuh bha ia kiei kiei baroh phar.’* 


Thomas a Kempis. 

Ka Jingiaim Lang Ba Thymmai Jong Ngi. 

Ka Janrnkt Kaba Phra. 

Kumba ki babun kiba dang lah shongkurim 
ki shem, phi ruh phin lap ba ka jingiasoh arngut 
kam long ha kaba nyngkong knniba phi mut ba 
kan long. Lah ban don ka jingticng, ka jing- 
sngewlehrain, wat ka jingartation, kiba dei ban 
jop shuwa ba ka jingiasoh kan lung kaba shiaha, 
Ka jingiadci jong phi baroh arngnt ka dawa ia 
ka jingiaishah baroh bad ka jingsngcwthuh baroh 
ba phi baroh arngut phi don. Dei hangne koifi 
ba ka jinglong khristan jong phi kan iakynduh 
bad kawei na ki jingtynjuh ba khraw tarn. Tang 
ka jingsbun bad ka jingiaburom iwei ia iwei pat 
kaba wallam ka jingkmcn kaba dap biang ha 
kane ka jingiasoh. 

“Ba phin long ba la pynkhlaifi da ka bor 
baroh, katba kum kata ka bor ka burom jong U, 
sha ka jingiaishah bad ka jingshahslem baroh 
lem bad ka jingkmen.” Kol. 1 ; 11. 


Ka Jingdxjwai. 

Ko Kpa jong ngi, ha ka jingiasoh ba kynja 
doh jong ngi, ngi kham dem eh ban leh pop iwei 
ia iwei. Lymda ngi iapyrkhat markylliang ia ki 

jingsngew jong iwei pat borabor bad da leh don- 
akor paralok, ngi lah da kaba jem ban pynduh 
nob ia ka jingkmen jong ngi. Ngi donkam ka 
jingiaishah. Ngi donkam ka jingsbun kaba shi- 
sha. Ngi donkam ka bor ban synshar ia lade. 
Tang ma Me Uba lah ban pynbiang ia kaba 
donkam baroh. Ngi duwai ia ka jingiarap jong 
Mo mynta, bad khamtam eh, ia ka jingdon ryng- 
kat ba iaineh jong Me wat ha ka jingiadei ba jan 
eh jong ngi arngut. Ha ka kyrteng U Khrist. 
Amen. 


Ka J ingpyrkhai Ban Sah Kynmaw. 

Ka jingiasoh ki dohnud ka long ka nongrim 
jong ka jingiasoh ba kynja doh kaba shisha. 

Ka Jingiaim Lang Ba Thymmai Jong Ngi. 

Ka Janmiet Kaba Khyndai, 

Phi lah ban ym pynpaw ba phi tieng iwei ia 
iwei pat. Hapoh jong phi, la kuinno kumno, lah 
ban don ka jinglieng. Lehse ka jingtieng ia kaei 
ba iwei pat i lah ban pyrkhat. Ka lah ban long 
ka jingshepticng ia ka jingdiih ei. Kane ka long 
ka jait jingtieng kaba kham sniew shibun. Na- 
mar na ka bynta kata phim ioh ka jingiasoh 
kaba biang ha ka jingiadei jong phi arngut. 
Phim iaioh bynta lang ha ki jingkmen ba kynja 
mynsiem bad ka jingiasyllok jong ka jingim 
ba thymmai jong phi. Phi dei kein ban wad kloi 
ia ka jingiasngcw shaniah hapdeng jong phi ba 
kano kano ka kynja jingsheptieng kan ym shong 
ha ki dohnud ki jong phi. 

“Ym don ka jingsheptieng ha ka jingieit : 
hynrei ka jingieit ba janai ka shop noh sbabar 
keih ia ka jingsheptieng.” I loan. 4:18. 

Ka Jingduwai. 

Ko Kpa jong ngi, lada hapoh ki dohnud 
jong ngi ngi la shah ia ka jingsheptieng ha ka 
jaka ka jingngeit ba kan nang san, to map ia 
ngi. Khlem ka jingngeit bad jingshaniah iwei 
ha iwei pat, ngi thaw kloi Ian ia la ka lynii sha 



ka jingduh ei. Khlem ka jingiashaniah, ngi nang 
long kiba khan; sheptieng. To pyndap ia ngi da 
ka jingshlur ba ngin tur hok ia kino kino ki 
jingeh kiba lah ban wan. Bad iarap ia ngi ban 
pyndem lang ia lade baroh phar ha ki jingsbem 
jong ngi baroh. Tang da kaba iapynpaw ia 
ki jingpyrkhat bad ki jingsngew ba shapoh tarn 
jong ngi ba ngi lah ban beh noh ia ka jingshep- 
tieng. Kyrkhu ia ngi haba ngi pyrshang ban 
leh kumta. Ha ka kyrtong U Khriat. Amen. 


Ka Jingpyrkhat Ban Sah Kynmaw. 

‘‘Ka jingshlur ka kham bha ban ia ka jing 
sheptieng.” 


Washington Gladden. 

Ka Jingiaim Lang Ba Thymmai Jong Ngi* 

Ka Janmiei Kaha Shiphew. 

Ka Jail ban jia ba iwei im kwah ia kaba iwei 
pat i kwah. Yin borabor ba baroli arngut kin 
iakwah laiig ia kajuh. Hynrei ym dei ba iwei 
in pynbor ia iwei pat pyrshah ia ki jingkwah 
jong i. Lada kninta, ka jingiasoh shongkurim 
ka kyiJa long ka jingkwah brai ka dob ym ka 
jingleh jong ka jingioit. Haba ym don ka jing- 
jakut lang, phi baroh arngut phin kham ioh 
myntoi da kaba synshar ia lade. 

“To ka jingshongkurim kan long kaba don- 
burom ’’ Heb. 13 : 4. 

Ka JlNGDUWAI. 

Ko Kpa jong ngi, to ai ba ka jingieit jong 
ngi kan ngam jylliew, ba ngin iaieit hok iwei ia 
iwei pat. larap ba ngin jop ia ki jingkwah ba 
kynja doh kiba lah ban pynduh noh ia ka jingia* 
im suk jong ngi. To ai ia ngi ka jingstad ba 
ngin ym ai lad ia kaei kaei ka ban pynsniew ia 
ka jingshongkurim jong ngi. Ha ka kyrteng 
U Jisu ngi pan. Amen. 

Ka Jingpyrkhat Ban Sah Kynmaw. 

Phim lah da lei lei ban pynbor iano iano ban 
leh ia ka kam jong ka jingieit. Ka jingieit hi 
ka pynleh. 

Ka Jingiaim Lang Ba Thymmai Jong Ngi« 

Ka Janmiet Kaha Khadwei. 

Ka jingiasoh ba kynja dob ka long ka bynta 
kaba donkam ia ka jingshongkurim jong phi. 
Hynrei kam da long ka bynta kaba donkam tam. 
Shisha phim dei ban shah ia ka ban synshar ia ki 
jingim jong phi. Ka kham doi pynban ia phi 
ban wad kumno ban iatei ia ka jingiasyllok da 
kiwei pat ki lad, kum kaba iamane lang, iatrei 
jingtrei lang, ialehkai lang, iapule lang, iarwai 
lang. Na kane ka rukom jingiasyllok kan mih ka 
jingiajan jong ka inynsiero ka ban ai ka dor ka 
ban sah shilynter ka jingim lang jong phi. 

“Kiei kiei kiba bha, kiei kiei kiba donburom, 
kiei kiei kiba hok, kiei kiei kiba khuid, kiei kiei 
kiba itynnad, kiei kiei kiba dei iaroh ; lada don 
kano kano ka jingbha bad lada don kano kano ka 
jingiaroh, to phin iapyrkhat ia kine kiei kiei 
ruh”. Phil. 4 : 8. 

Ka Jinoduwai. 

Ko Kpa jong ngi, wat ai ba ngin shu sngew* 
hun ba ka jingshongkurim jong ngi kan kut tang 
ha ka jingiasoh ba kynja doh, hynrei pyndap ia 
ngi da ka jingkwah ban wad ban shem ia ki lad 
kiba bha baroh kiba don ha khmat jong ngi, ba 

ngin sngewbha ha ki bad ban nang ban pyn- 
trei kam ia ki. To kyrkhu ia ngil’mynta katba 
ngi sdang ban wad ia ka jingiasyllok kaba khuid 
bad kaba khlain ka ban neh haduh ka bakut. 
Ngi duwai ba U Khrist Un ym long shabar na ka 
jingiasyllok joiig ngi. Sngcw ia ki jingduwai 
Jong ngi ha ka kyrteng jong U. Amen. 


Ka Jingpyrkhat Ban Bah Kynmaw, 

Ki arngut kiba suk tarn ki long kito kiba 
tip kumno ban myntoi na ki jingshem baroh 
jong ka jingshongkurim bad kiba leh ruh 
kumta. 

Ka Jingiaim Lang Ba Thymmai Jong Ngi. 

Ka Janmiet Kaha Kkadar. 

Khlem artaticn ci ei, phin kwah ban ioh ki 
khun ki kti. Ka long kaba bha shi:=)ha. La 
kumno kurnno, ka jingshongkuriin jong phi kan 
niyntoi lada phin yni da kyrkieh eh khnang ba 
phin da iaithuh ithaw janai. Hadien phi lah 
ban sdang ban thaw dur ia ka iing ka scm. Phin 
yni pynsyrwa ia ka por. Hynrei phin tei bad 
nang tci bha da kaba pyrkhat. Ki khun ki long 
kiba Ruk tarn ha ki iing ha kiba ki kmie ki kpa ki 
long kiba iadei jingmut. 

“Ban leh khlem da pyrkhat bha kam long 
kaba bit, bad ban kyrkieh than eh ka pynpoi sha 
ka bym dei”. Pro. 19 : 2. 


Ka Jingduwai 

Ko Kpa jong ngi, wat ai ba ka long-iing long- 
sem jong ngi kan shitom namar ba ngi la kyrkieh 
bad leh bymsuidhiew ha kaba pynkhreh ia ka. 
Ngi kwah ban long ki kmie ki kpa kiba bha. 
Hynrei nyngkong eh ngi kwah ban da iatip bad 
iaieit bha iwei bad iwei pat. Ngi kwah ban ym 
don ei ei kaba buhrieh kaba lah ban )>yniakhlad 
noh ia ngi. Kyrkhu ia ngi ha kine ki sngi ba ngi 

lah shisha ban pynkhreh ia lade ha ka rukom 
kaba dei na ka bynta ka jingkyrkhu ba phylla ha 
kaba ioh ki khun. Ha ka kyrteng bakhuid jong 
U Jisu. Amen. 


Ka Jingpyrkhat Ban Sah Kynmaw. 

Ki arngut kiba iatip bad iasngewthuh bha 
iwei ia iwei pat ki pynlong ki kmie ki kpa kiba 
bha tarn. 

Ka Jingiaim Lang Ba Thymmai Jong Ngi. 

Ka Janmiet Kaha Khadlai. 

Kaei ka jingthrnu jong ka jingshongkurim 
jong phi ? Tang ban pynlong iing V Ka jing- 
thmu ka dci ban long l)an tei iaka ling Khristan. 
Ka <lon ka jingiapher ha kine ar. Ha ka ling 
Khristan uwei-pa-uwei u dkhot u sakhi ia ka 
jingshisha ba u long u jong U Khrist. Baroh shi- 
jingim phin ym ioh kawei pat ka lad kaba khatn 
bha ban sakhi ia ka bor bad ka jingaiei jong U 
Khrist ban ia kata kaba ka iing ka ai. Ka jing- 
ieit, ka jingiadei lang, ka jingiasngewthuh ha ka 
jingtrei jingkam ka pynpaw ia ka jingdon ryng- 
kat U Khrist kham bha ban ia ki ktien jong phi 
baroh. 

“Kaoi kaei baroh kaba phi leh ha ka ktien 
lane ha ka jingleh, to leh ia baroh ha ka kyrteng 
U Jisu Uba U Trai da kaba ainguh ha U Blei 
Uba U Kpa da U.” Kol. 3 : 17. 

Ka Jingduwai. 

Ko Kpa jong ngi, ngi pynkyntang ia lade 
ha kaba tei ia ka Ting Khristan. Ia kane ngi dei 
ban leh lada ngin pyndep ia ka jingthrnu ba 
shisha jong ka jingshongkurim jong ngi. 
Khlom ka jingiarap jong Me ngin ym lah. 

Kblem ka jing-la-klui ban iairei lang kuro kawei, 
ngin ym lab ban poi sba kaba ngi tbmu. Ngin 
iatrei lang suk mynsiem bad ngin iatei lang ia 
ka burom jong Me. larap ba ka jingphla jong 
ngi ia ka jingieit bad ka bor jong Me kan long 
kaba kblem sngewlehrain. Ha ka kyrteng U 
Jisu ngi pan. Amen. 


Ka Jingpyrkhat Ban Sah Kynmaw. 

Ka King Kbristan kaba shisha ka long kata 
kaba U Kbrist U long U Pdeng jong ka. 

Ka Jingiaiin Lang Ba Thymmai Jong Ngit 

Ka Janmiet Kaba Khadsaw. 

Ka jingpyrkhat ia ka jingshakri ka dei ban 
long kaba ha khlieh tarn ha ka jingmut jong phi 
ha kino ki sngi. Phi la jied ia la u bynta ia uba 
phin shakri hok shilynter ka jingim. U tnga 
u shakri ia la ka tnga. Ka tnga ka shakri ia la 
u tnga. Kam dei ban long da kumwci pat. Ka 
nuksa ka jingshakri jong 13 Khrist ka long hi 
ka nnksa kaba bha tarn ba phin bud. Ka 
jingshakri jong XI ka bym don ka jingsarong. 
Ka long ka jingshakri ka bym leh tang namar ka 
long ka kamram hynrei ka jingshakri kaba mih 
na ka jingieit. 

“Namar la khot ia phi sha ka jinglaitluid 
ko parabangeit : tang ba phin ym pyntrei ia 
kata ka jinglaitluid jong phi ia ka ban ai daw 
ia ka doh hynrei da ka jingiaioit phin iashakri 
paralok.” Kol. 5 : 13. 

Ka Jinouuwai. 

Ko Kpa jong ngi, ha kaba ym don ka jing- 
laitluid, ka jingshakri ka kylla jinglong mraw. 
Ym don ba lah ban pynbor ia ngi ban shakri. 
Ka jingkwah ka dei ban mih na la ki dohnnd hi. 
To pynkynmaw ia ngi borabor ba ngi long ki 

noQgiatrei lem. Namarkata, iwei iwei na ngi 
ira dei ban khmihlynti ba marwei in kit lut ia 
ka jingkit, lymne ngin khmihlynti ia i lok jong 
ngi ba in leh ia kaei kaba ma ngi hi ngim mon 
ban leh. Lada ngi leh kumta to pynbeit ia ngi. 
larap ia ngi ban buh ia ka nuksa ka jingshakri 
U Kynrad jong ngi ha khmat jong ngi, Ngi pan 
ia kane ha ka kyrteng jong U. Amen. 


Ka Jingpyrkhat Ban Sah Kynmaw. 

Ka jingshakri kaba kum ka jong U Khrist 
kam ju long ka jingkit iano iano, tang ka jing> 
kmen. 

Ka Jingiaim Lang Ba Thymmai Jong Ngi. 

Ka Janmiet Kaba Khadsan, 

Ka jingkohnguh ka long kawei na ki jing- 
itynnad jong ka jingahongkurim. Ka long ruh 
kawei na ki jingdonkam eh jong phi. Ban long 
kiba suk shisha phi dei ban tip ba i lok jong phi 
i ieng skhem ha ka Hang jong phi borabor. 
Hynrei wat bakla ia ka jingkohnguh ba ka long 
kaba shu iamynjur ia kaei kaei kat kaba i lok 
jong phi i leh ne i ong. Phim dei ban khaprip 
la ki khmat ia ki jingduna bad jinglait jong 
iwei pat. Phin kham dei pynban ban pynbeit ia 
ki jingbakla, bad artad phin iaineh iba shaniah 
iwei ia iwei pat haduh kaba kut. 

“Ngan ym iehnoh ia me lymne ngan ym 
kyntait ia me”. Joshua 1 : 5. 

‘‘Ka jingieit kan ym duh noh lano lano 
ruh.” IKor. 13 :6. 

Ka JlNODlTWAI. 

Ko Kpa jong ngi, baba kiwei kirn shaniah 
shuh ia ngi, ai ia ngi ka jingaiei ba ngin long 
kiba shisha. Bunsien kane hi ka jingiashaniah 
iwei ia iwei pat hapdeng jong ngi ka ban ai ia 
ngi ka jingshlur ban nang iaid shaphrang ban 

peit ia ka lawei. Na kawci ka por sha kawoi ka 
por ngin iakdew ia ki jingbakla iwei ia iwei pat. 
Ngin ym sngewhun borabor bad kaei ba ngi leh. 
Hynrei tang lyngba ka jingialam jnng Me ba ngi 
lah ban iapynbeit ia kino ki jingbakla ha ka 
raynsiem ka jingieit. Halor kine baroh ai ba yn 
ym shem ia ngi kiba ym don ka jingshisha. Ha 
ka kyrteng jong U Khun jong Me ngi duwai. 
Amen. 


Ka Jingpyrkhat Ban Sah Kynmaw. 

Kawei na ki jingkyrkhu jong ka jingshong- 
kurim jong phi ka long ka jingsngewskhem ba 
phim long marwei. 

Ka Jingiaim Lan^ Ba Thymmai Jong Ngi* 


Ka Janmiet Kaha Khadhynriew. 

Ka jingshongkurim ka long ka jingtynjuh 
ia ka dohnud. Yin del tang shisien hynrei bun 
bun^vat ka donkam ka jingiapan map iwei na 
iwei pat bad ban iamap. Bun na ki suhsat jong 
phi yn law tang lada phin iamap. Hynrei phi 
dei ruh ban kloi ban iaklet. Kam mih jingbha 
ei ei na kaba shu dem pyrkhat sngewsih ia kaba 
la dep ka jingbakla. Shisien ba la ai ki jingmap, 
ai ba yn klet noh ia ka jingbakla. Sdang thym* 
mai. Kane kaba klet ka long ka bynta kaba 
shai jong ka jingmap. Khlem kane ka jingmap 
kam don jingmut ei ei. 

‘*To phin long kiba leh sbun paralok, kiba 
jemnud, kiba iamap paralok, kumba U Blei ruh 
ha U Khrist U la map ia phi.” Ephesos 4 : 32. 


Ka JiNGDUWAl. 

Ko Kpa jong ngi, bunsien ngi long kiba 
sarong than ban iapan map iwei na iwei pat. 
Ngi pyrkhat bieit kumba ka long ka dak jong ka 
jingtlot, ban pan map. To ai ha ngi ka jingstad 
ba ngin shem ba kam long kumta. pyni ia 
ka bor bad ka jinglongkhlain haba ngi pan map 

bad haba ngi map. Ngi pyni ia ka jingieit kaba 
shisha haba ngi lah ban iaklet. Ai ba U 
Mynsiem ka jingmap jong Me Un ialam ia ngi 
borabor. Ha ka kyrteng jong Me ngi kyrpad. 
Amen. 


Ka Jingpyrkhai Ban 8ah Kynmaw. 

To map te yn map ia phi ; to ai te yn sa ai 
ha phi ruh. Naba da kajuh ka jingthew da kaba 
phi thew, yn thew pat ia phi. Loukas 6 : 37*38. 

Ka Jingiaim Lang Ba Thymmai Jong N^i 

Ka Janmiet Kaha Khadhyniimv. 

Kawei na ki jingsngcwbba ba shisha ka 
jingahongkurim ka long ka jinginsngew bad iamut 
ia kajuh. Phin don ki jingmut kiba phin ia- 
pyrkhat bad ban iakren, ki jingiaai jingmut ba 
phin iaai. Bad katba phi nang iajan bad ia- 
ithuh bha phin don ruh kici kiei kiba rieh ban ia- 
kut lang. Ki long ki jong phi kiba phim dei ban 
iathuh ha kiwei pat. Kan don ka jingsuk ia phi 
lada phi burom ia ka jingiadei jong ka jingim 
ba thymmai jong phi. Da kumwei pat, u thyl- 
lieid u bym lah set ia kaba rieh u die kylla ia ka 
jingshaniah jong phi bad u pynlong tat ia ka 
jingshongkurim. 

‘‘Me la tynjuh iit ia nga,- te. mem shem ei ei ; 
nga la thmu khnang , ba ka.sbyntuv jong nga kan 
ym palat”. Salm. 17 : 3. 


Ka Jingo awAi. 

Ko Kpa jong ngi, ngi ainguh ia Me na ka 
bynta ka por ba jaijar ba ngi pyfibeit'lang. Ngi 
ainguh ia Me na ka bynta ka jingkmen ban tip 
ba ngi lah da kaba iashaniah lut ban iaphylliew 
ia ki jingmut ba rieh tarn jong ngi. Ai namar- 
kata, ngi kyrpad, ba ngin lah ban ri khop ia 

kaei kaba la shaniah ha ngi, ba ngin ym iasbet- 
kylla. To sot khop ia ki rmiang shyntur jong 
ngi lada ki kwah ban kren baba ki dci ban sngap 
jar. Ngi pan ia kane ha ka kyrteng jong Uta 
Uba la ri khop ia kiba rieb ki jong Me. Amen. 


Ka Jingpyrkhat Ban 8ak Kynmaw. 

“Jar uba stiniar ia la ka shyntur bad ia la 
u thyllieid u sumar ia lade na ka jingjynjar. 
Pro. 21 : 23. 

Ka Jingiaim Lnag Ba Tbymmai Jong Ngi. 

Ka Janmiet Kaba Khadphra, 

Ka jingphikir ha kiei kiei kiba rit ka long 
kaba donkam eh. Kawei ka ktien jong ka jirig- 
pynshlur hateng hateng ka lah shibun ban 
pynkhlaih ia ka jingteh hapdeng jong phi, Ka 
jingsbun bad ka jingpyrkhalja ka dei ban da leh 
shitom khyndiat, ki tci ia ka jingsngcwthuh jing- 
mut iwei ia iwci pat bad ia ka jingiaahaniah. Ki 
jingai sngewbha kiba rit ba la ai khlem da khmih 
lynti ki lah ban donkam khyndiat ka jingpynlut 
na i jingkynshew jong phi, hynroi ki ai ka jing- 
sngewbha ha ka im-lang sah-lang jong phi. Ka 
jingiaineh jong phi ha kine kiei kiei kiba rit kan 
pynioh ia phi ka bainong ka jingiasbong suk 
sbirta. 

“Da pyni ia lade ka rukom ha ki jingleh 
ba bha”. Titos. 2 : 7. 

Ka JiNGDirwAi. 

Ko Kpa jong ngi, ka long tang kaba rit eh 
ka jingseibor ban long kiba sbtin. Ban ai kawei 
ka ktien jong ka jingpynshlur ka long kaba jem 
kum kaba ai ka jingkhhium. Pynban katno sien 
ngim lah satia ban long kiba sbun. Ngi don tang 
ki ktien eh ban ong. Ngi klet ba ka jingshong- 

kuriin kaba suk shisha ka long ka jingmih jong 
ka jingiairioh ha kaba suniar bniah ia kiei kici 
kiba rit. To pynlong ia ngi kiba iobi bad kiba 
tip ia kiba bun ki lad ba ngi dnn kawei-pa-kawei 
ka sngi na ka bynta ban nang pynbha ia ka jing- 
shongkurini jong ngi. Pynkhlain ia ngi ha ka 
jingkwah jong ngi ban pyndonkain ia ki. Ngi 
duwai ha ka kyrtong U Khun jong Me. Amen. 


Ka Jingjnjrkhnt Ban Sah Kynmav). 

Phi jo[i bha ia ki jingtynjuh kiba khraw 
jong ka jingiin ba la shongkurim jong i»hi da 
kaba jop ia kiba rit nyngkong. 

Ka Jingiaim Lang Ba Thymmai Jong Ngi 

Ka Janmiet Kaba Khadkhyndai. 

Khlem ka jingmynjur jong phi ym don mano 
mano lane kaei kaei kaba lah ban pyniakhlad ia 
phi. Ha kane ka jingiadei, raa phi hi kiba pyn- 
skhem ia ka jingiashonglang sahlaug jong phi. 
Ia kane ka jingai U Blei hi U la ai ha phi. U 
mon ba phin iaimlang-sahlang haduh kaba 
kut. Bad phi lah, shisien ba phi la kut jingniut 
ban leh kumta. Tang teng teng phin shah ia 
lade kiba iakhlad, bad kata ruh tang khyndiat 
por katba lah. 

**Wat kyrpad ia nga ba ngan khlad noh na 
phi, ia ka ban phai noh na kaba bud ia phi; naba 
sha kaba phin leit ma phi, hangta nga ruh ngan 
leit, bad ha kaba phin shongbasa ma phi, hangta 
nga ruh ngan shongbasa : ki bricw jong phi kin 
long ki briew jong nga, bad U Blei jong phi Un 
long U Blei jong nga ; ha kaba phin iap ma phi, 
hangta hi ruh yn tep ia nga : to U Trai Un leh 
kumta ia nga, bad tarn run, lada ei ei sa tang ka 
jingiap ka ban pynkhlad ia nga na phi”. Buth. 
1 : 16 . 17 . 

Ka Jinoduwai. 

Ko Kpa jong ngi, ka long ka jingpynshoi 
)saba khraw ban pnet nob haba wan ki jing. 

abitom. Hynrci ka kamram ka dawa ba ngi ia- 
sab lang bad ban tur ia ki jingeh da kaba shlur 
bad kaba beit. To pynkblaifi ia ngi ha ka jing- 
kut jinginut. jong ngi ban iaineh. Ai ba U Myu- 
siera jong U Khrist, Uba la hikai ia ngi kumno 
ban ieit, Un paw ha man la ka jingpyrkhat bad 
ka jingleh jong ngi. Ha ka kyrteng jong U ngi 
pan. Amen. 


Ka Jingpyrkhat Ban Sah Kynmaw. 
“Ka jingieit ka jop ia baroh”. 


Vigil. 

Ka Jingiaim Lang Ba Thymmai Jong Ngi. 

Ka Janmiet Kaha Arphew. 

Kawei kaei kaei ban tip ha kaba sdang ka 
long ba ka jingshongkurim kan long kaba roi bad 
bha hi da ka hi. Phi hi phi dei ban troi ban 
pynlong ia ka kumta. Tang ka jingseibor ka 
ban khang ia ka jingpulom jong ka. Bad lada 
kumno kumno ka jingshongkurim jong phi kan 
jot, kan long kaba eh than ban tei pat ia ka. Ha 
ka jingshisha, ka long bunsien ka bym lak ban 
moramot ia ka jingsniew kaba la long. Na ka 
bynta kane ka daw hi kaba donkam ch ia phi 
ban sumar. Naduh kaba dang sdang phi dei 
ban trei da kaba sumar bad bniah na ka bynta 
ka jingbha jingroi jong ka jingim ba thymmai 
jong phi. 

“Ia ngin iabehbrai ia kita kiei kici nih ki 
jong kata ka jingiasuk, bad ia kita kiei kiei ruh 
da kaba ngin iatei paralok hi”. Rom. 14 : 19. 

Ka Jingduwai. 

Ko Kpa jong ngi, to pyllait ia ngi na ka 
jingpyrkhat bymdei ba ka jingshongkurim jong 
ngi kan poi bha wat lada ngim da seibor ei ei ma 
ngi ban pynlong kumta. Ngi tip bn ngi dei ban 
ai ia la ka jingmut bad dohnud baroh ha ka. 

Ka jingiadei kaba mynta jong ngi iwei bad iwei 
pat ka dei ban iaineh katba ngi dang im. Ai ba 
ngin ym pha ia ka jingsuk jong ngi da kaba long 
khleni pyrkhat iwei ia iwei pat. Kham tam, ai 
ba ngin ym long kiba bieit katta katta ban klet 
ia Me. To iada ia ka iing jong ngi roynta ka 
miet na kaba sniew baroh. Ha ka kyrtcng 
ba khuid jong Me ngi pan. Amen. 


Ka J ingpyrkhat Ban Sah Kynmaw. 

Uwei u briew u lab ban pynjot pynpra noh 
ia ka jingshongkurim da ka jingleh sting, hynrei 
arngut ki dei ban trei khlem thait ban pynlong 
ia ka kaba long kam bad kaba bha. 

Ka Jingiaim Lang Ba Thymmai Jong Ngi 

Ka Janmiet Kaba Arpheivwei. 

Lada phi kwah, phi lah da kaba jem ban 
pynduh ia ka jingsuk ka jinjrshongkurim jong 
phi. Don bun ki rukom ban loh knmta. Lehse 
ka lad kaba jem tarn ka lung ban kynrang ia ka 
jingieit jong phi da kaba iai tharai sniow iwoi ia 
iwei pat. To long kiba aiiki ban tharai sniew 
iwei ia iwci pat bad ban ym shaniah ia ka jingbha 
bad ka jingbeit jong iwei ; hynrci lada mih jing- 
tharai sniew kumno kumno, to iakren shai 
shaphang kata. Ka da kham bha keih ban iatai 
nia shaphang kata da kaba shai ban ia kaba shah 
ia ka ban poi sha ki jingpang ka dohnud khletn 
donkam. Ngeit ia kaba bha tarn bad kyrmon ia 
kaba bha tarn borabor. Da ka jingiasbaniah 
iwei ia iwei ba ka jingieit ka khlaiii. 

“Ka jingieit ka iaishah jem ia kiei kiei 
baroh, ka ngeit ia kiei kiei baroh, ka kyrmen ia 
kiei kiei baroh, ka shah ia kiei kiei baroh”. 
1 Kor. 13 : 7. 


Ka Jingduwai. 

Ko Kpa jong ngi, ngi kwah ban iaineh ba ka 
jingiaieit iwei ia iwei pat borabor, kumba ngi la 
kular ha khmat jong Me. Ngi kwah ban lait na 

ka jingtharai sniew. larap ia ngi, nainarkata 
ban ngeit ia kaba bha tarn wat haba ka jing- 
artatien kan pynshoi ia ngi ban pyrkhat ia kaba 
sniew. To pyndap ia ki dohnud jong ngi da ka 
jingsngewthuh ba ngin lab ban ithuh kloi kloi ia 
ka jingshisba. larap ia ngi ban pyniap dub ia u 
ksuid jong ka jingtharai sniew ka ban pynsniow 
ia ka jingieit jong ngi. Ngi pan ha ka kyrteng U 
Khrist. Amen. 


Ka Jingpyrkhat Ban Sah Kynmav). 

“Ka jingtharai sniew ka long u khniang uba 
dait btiar ; ka jingshaniah ka pynkha ia ka 
jingshaniah, bad ka jingieit ka pynsan ia ka 
jingieit”. 


Bishop Azariah. 

Ka Jingiaim Lang Ba Thymmai Jong Ngi. 

Ka Janmiet Kaba Arphewar. 

Kawoi pat ka lad kaba lah eh ban pynsniew ia 
ka jingsuk jong phi ka long kaba dom bad sniew 
mynsiem. Haba kiei kiei hapdeng jong phi kim 
iaid jiih, ka jingpynshoi ban bitar ka khraw eh. 
Hynrei ka dei eh ha kum kane ka por ba phin 
pyni ia ka jing.sbun bad ka jing.shemphang shuh 
shuh. Ki ktien ba la krcn sbun ki long kiba Jem 
ban kren kum ki ktien kiba khor. Pynban ka 
don ka jingiapher kaba khraw eh ha ki jingmih 
jong ki. Ki ktien kiba eh bad kiba that ki pyn- 
mih ia ki jiibab kiba eh. Katba ki ktien ba sbun 
pat ki pynuni noh ia ki jingsngew ba sniew bad 
ki pyuroi ia ka jingieit jong phi. 

“U soh jong U Mynsiem U long ka jingieit, 
ka jingkmen, ka jingsuk, ka jingshah slem, ka 
jingloh sbun, ka jingbha, ka jingiaineh, ka jing- 
jemnud, ka bor halor lade ; pyi'shah ia kiba kum 
kita ym don ka hukum”. Gal. 5 : 22-23. 

Ka Jingduwai. 

Ko Kpa jong ngi, ngim ioh myntoi ei ei ruh 
na kaba bitar. Pynban ngi pyntlot ia ka jingieit 
kaba ngi don iwei ia iwei. Da ka jingbymsbun, 
haba donkam eh ia ka jingsbun, ngi lah ban duh 

ei ia ka jingkynshow kaba khraw ba ngi don — ka 
jingsuk jong ngi. To hikai ia ngi, namarkata, ia 
kaei ban kren, mynno ban kren, bad kumno ban 
kren khnang ba ki ktien jong ngi kin yra pynthut 
lie pynsngewsih ktilem ka daw kaba biang. Kyr- 
khu ia ngi ba ka jingsuk jong ngi kan yin long ba 
la pynjot pynduh da ka rukoni ba ngi ia jubab 
ivvei ia iwei. Ha ka kyrteng U Khrist, Amen. 


Ka Jingpyrkhat Ban Sah Kynmaw. 


“Ban kren sbun kam pynmong ia u thyllicid”. 

French Proverb. 

Ka Jingiaim Lang Ba Thymmai Jong Ngi. 

Ka Janmiet Kaba Arphewlai. 

Ka jinglehtngit ka lah ruh ban long ka 
jingpynwit ia ka jingshongkurim kaba suk. 
Namar kata ka daw phim dei ban pep ban 
pyrshang ban itynnad. Ym tang ba phi dei ban 
ibhabriew ha khmat ki briew hynrei ruh phi dei 
ban long kiba sib bad itynnad haba marwei hi. 
Ki jaihkup jaihsem kiba bha kim da donkam eh 
na ka bynta ka jingibhabriew, hynrei ki jaihkup 
jaihsem kiba khuid ki long kiba donkam. Kum- 
ta ruh ki jingmlien kiba khuid ia ka met ki long 
kiba donkam. Sdang naduh ba sdang ban sumar 
ban ym long torti. Phin ym babe shuh ia la ka 
jingleh shitom haba phi iohi ia ki jingmih. 

**Ka long ka jingkhmih kmang bad ka jing- 
kyrmen jong nga, ba ha kaei kaei ruh yn ym 
pynlehraih ia nga, hynrei da ka jingshlur suda, 
kumba ha la ka sngi, mynta ruh yn pynkhraw ia 
U Khrist ha ka met jong nga, la da ka jingim 
lane da ka jingiap*’. Phil. 1 : 20. 

Ka Jingduwai. 

Ko Kpa jong ngi, ka shu long tang ka jing- 
aidaw ban ong ba ka jingsniewbriew ka long 
namar ba ym don ki jingphong kiba itynnad. 

Ka jingpbikir ia ki jingmlieo kiba bba bad ka 
jingkwab jong ngi bi ban long kbuid ka long kata 
kaba ngi donkam. Ai ba ngin ym long lano lano 
rub kiba Icbrain ia la ka jong ka dur nainar ka 
daw jong ka jingleb tngit. Nalor barob, ai ba ka 
jingkbuid ba shabar jong ngi kan phalang ia ka 
jingkbuid ba sbapoh kaba pyndon burom ia Me. 
To ri ia ngi kiba kbuid ha ka met, ka jingmut 
bad ka mynsiem. Na ka bynta U Khrist. Amen. 


Ka Jingpyrkhat Ban Sah Kynviaw. 

Hato phim tip ba kata ka met jong phi ka 
long ka iingsbong U Mynsiem Bakhuid, Uba 
hapoh jong phi, ia Uba phi la ioh na U Blei. 
1 Kor. 6 ; 19. 

Ka Jingiaim Lang Ba Thymmai Jong Ngi. 

Ka Janmiel Kaba Arphewsaw. 

Phim dei ban klei ia kaba donkam ban im 
hapoh ka jingioh jong phi. Ka jingpynlntphut 
ka lah ban long ka jingbyrngem kaba jur ia ka 
jingshongkurim jong phi. Ki ram ki pynlong ka 
jingsngewsih bad ka jingbymlah shaniah. Kine 
pat ki long ka daw ka jingiakajia bad ka jingia- 
khlad. Katno kan long kaba iarap ban da ia< 
pyrkhat lang shaphang ki jinglut jingsep hapdeng 
jong phi bad ban da iakut lang thikna kumno yn 
pynlut ia la ka jingkamai. Ha kaba leh kumta, 
phin kham nang ban pynlut ia ki peisa tyngka 
jong phi ha ka badei. Phin da ioh myntoi 
shibun eh na ka. Ki jingiakajia kin ym jia. 
Ha kane ka kam shisha phi dei ban hikai ban 
iatrei lang 

**Nalor kane, ka donkam ha ki sordar, ba u 
briew u long uba lah ban shaniah”. I Kor. 4 : 2. 

Ka Jingdtjwai. 

Ko Kpa jong ngi, ngi tip ba ka jingshong- 
kurim ka lah ban long kaba mynsaw lada ngi 
pyrkhat borabor tang ia kaba iadei bad ka 
tyngka peisa. Ka jingshongkurim ka kham 
palat shibun ban ia ka kam peisa tyngka. 

Hynrei ngi tip ruh ba Me khmihlynti ia ngi ban 
pyndonkam bha ia kaei ba ngi don, la ka long ka 
tyngka peisa lane kaei kaei kawei pat. Ai ba 
ngin plie ia la ki jingai jingmut jong ngi iwei ia 
iwei pat. Nalor baroh, ai ba ngin shah ia ka 
jingialam jong Me ba ngin ym poi sha ka jing- 
iamai iania. Na ka bynta U Khrist. Amen. 


Ka Jingpyrkhat Ban Sah Kynmaw. 

“Phim lah ban lait na ka jingsbitom da kaba 
pynlut kham palat ban ia ka jingioh jong phi’\ 

Ka Jingiaim Lang Ba Thymmai Jong Ngi. 

Ka Janmiet Kaba Arphevmn, 

Borabor ki don bun kiei kiei ba phi donkam, 
hynrei ym kot peisa ban thied. Namarkata, 
kaba donkam kyrkieh eh ka long ka jingthaw 
buit ia ka jingpynlut Hynrei la ka jingioh jong 
phi ka long kaba rit ne kaba khraw, shibynta na 
ka ka long ka jong U Blei. Kane ka bynta ba la 
ai sha ka balang ka dei ban long nalor kiei kiei 
baroh ba la khmihlynti na phi. Bad dei ban 
ai ia ka thikna, shisien shitaiew lane shisien shi* 
bnai. Na ka kamai jong phi kane ka bynta ka 
dei ban wan nyngkong eh. Ia kaba sah lah ban 
pyulut kat kum ka jingibit jong phi. 

''Ha ka sngi nyngkong ka taiew, to uwei 
uwei na phi un buh iioh ha lade, da kaba kyn- 
shew kat kum ka jingioh jong u”. I Kor. 16 : 2. 

Ka Jinoduwai. 

Ko Kpa jong ngi, ngi la mlien katta katta 
ban pyrkhat ia la ki jingdonkam nyngkong 
haduh ba ngi la dei ban buh ia ki jingdonkam ka 
balang jong Me khatduh. Kum ka jingmih na 
ka jingbympyrkhat jong ngi, bad teng teng ka 
jingkhapnap, ka kam jong ka balang kam iaid. 
Mynta ba ngi iathawbuit lang shaphang kaba 

ngi pynlut, ai ba ngin long kiba stad naduh ba 
sdang ban bub ia ka bynta jong Me nyngkong eh. 
Ai ba ngin ai ym tang ia ki peisa jong ngi katba 
ngi lah hynrei rah ngin ai ia lade ha ka jingshakri 
jong Me. To ai ba baroh ba ngi ai kan long 
da kaba shitrhem bad ba sngewkmen kum haba 
ngi pdiang. Ngi pan ia kane ha ka kyrteng 
jong Me. Amen. 


Ka Jingpyrkhat Ban 8ah Kynmaw. 

“Kaba ai da kaba sbun ka pynkhraw ia ka 
bor ban ai. Ka pynheh ia ka dohnud bad ka 
mynsiem u nongai” 


Bishop Azariah. 

Ka }ingi«im Lang Ba Thymmai Jong Ngi> 

Ka Janmiet Kaba Arphewhynriew. 

I^aduh kaba nyngkong thew ha ka jingia- 
shonglang bad jingiadei jingmut ha ka jing- 
shongkurim jong phi. Kane kam mut ba phim 
lah ban iapher jingmut. Ka kham mut wat ha 
ka jingiapher jingmut phin iaburom iwei ia iwei 
pat. Phin fiiewkor ia ka jingpyrkhat ba iwei 
pat i p}rrkhat. Phin long borabor khia kloi ban 
kylla ia la kaba phi mut lada phi la shem ba kam 
long kaba del. Ka jingmih kan long ba phin 
ahem ia lade ba phi kham lah ban iadei jingmut 
ban ia kaba phim lah. Ka jingshongkurim ba la 
tei ha kum kata ka jingiadei jingmut bad myn- 
eiem kan roi khlem pep. 

**Pyndap ia ka jingkmen jong nga da kaba 
ialong kajuh ka jingmut, kiba don kajuh ka jing- 
iaieit, kiba shimynsiem hi, kiba iadei jing- 
mot.” Phil. 2 : 2. 

Ka Jingduwai. 

Ko Kpa jong ngi, ka jingbymiadei jingmut 
ka long kaei kaei kaba sniew tarn kaba lah ban 
jia ha ngi. Shisha ngim lah ban khmihlynti ban 
iadei ha kaei kaei baroh. Me hi Mem shym la 
ia u brjew ban long kumta. Hynrei ngi tip 

ba da ka jingialam jong Me ngi lah ban iakynduh 
bad kano kano ka jingbymiadei jingmut ha ka 
mynsiem khristan. To pynlong ia ngi kiba kloi 
ban knia ia ka jingsarong jong ngi, iaka jing- 
pyrkhat la jong, ia ki jong ngi baroh, ban ioh ia 
ka jingialong shimynsiem. Ngi duwai ha ka 
kyrteng jong U Uba la lah ban pyniasuk ia ka 
pyrthei baroh ha Lade. Amen. 


Ka Jingpyrkhat Ban 8ah Kynmaw. 

“Ka jingkhlain jong phi baroh ka shong ha 
ka jingialong kawci. 

“Ka jingmynaaw jong phi baroh ka shong 
ha ka jingiapait.” 


Longfellow. 

Ka Jingiaim Lang Ba Thymmai Jong Ngi« 

Ka Janmiet Kaba ArphewhynHieuK 

Kino kino ki jingiapher jingmut kiba lah ban 
iadon mynsngi Id dei ban beit nob shuwa ban 
thiah. Kane ka long kawei na kiei kiei kiba 
nyngkong ba phi dei ban mynjur ban leh. Ym 
don jingphoida, tang ka jingsniew ka wan na 
kaba pynsah ia ka jingiabitar na kawei ka sngi 
sha kawei pat. Mynmiet mynmiet, ha khinat 
jong U Blei kan long kaba bha ba pbi baroh ar- 
ngut phin khmih iit ia ki jingiatiplem jong phi. 
Na ka bynta kano kano kaba bha ba phi pdiang 
lane phi leh, ainguh. Na ka bynta kano kano 
kaba sniew, pan map. Nangta da kaba sngew- 
skhem shisha ia ka jingieit jong U, buhti ia lade 
hi bad kito ba phi ieit ha ka jingsumar jong U 
baroh shimiet. 

**To wat ai ba ka sngi kan sep noh ha ka 
jingkhih bitar jong phi.” £p. 4 : 26. 

”To ia phla noh paralok hi ia la ki jingpalat 
bad to iaduwai na ka bynta paralok hi, ba yn 
dup pynkhiah ia phi.” Jokob. 6 : 16. 

Ka JlNQDUWAI. 

Ko Kpa jong ngi, ki jingiabitar kin mih ha- 
^eng jong ngi. Na kawei ka ^r sha kawej ka 

por ngin iakhih bitar. Ngin sngewdom bad kren 
ia kiei kiei kiba sniew. Hynrei da kaba iakhein 
ha kaba kut jong ka sngi, bun shibun ki jingeh 
lah ban iapynbeit ha ka jingieit. Haba ngi la 
lait, to ai ia ngi ka jingsldiir ban mynjur.ia kata. 
Bad wat haba ngi dei, ai ia ngi ka jingaiei ban 
ym ban eh ia ka. Ngi buhti, ia ngi hi bad kito 
ba ngi ieit, ha Me, sa shisien pat' Ba ka kyrteng 
U Khrist. Amen. 


Ka Jinypyrkhat Ban Sah Kynmaw. 

‘‘Ka jingkyrpad niinot uba hok ka lah 
shibun.” Jakob. 5 : G. 

Ka Jingiaim Lang Ba Thymmai Jong Ngi. 

Ka Janmiet Kaha Arphewphra. 

Ka jingim ba duwai jong phi ka pynriew- 
spah ia ka jingim jong phi baroh kawei. Ka 
wallam iA pU syndah sha U Blei. Na ka bynta 
kata ka daw hi phi dei ban ym pyndkut ki jing- 
iamane lang jong phi. Pule bad minot ia ka 
Baibl ban nang ia kito kiei kiei ki ban kham pyn- 
Buk ia ka jingim. Pyndonkam ia ki bun ki kot 
kiba iarap ha kaba mane, ki kot kiba phi lah ban 
thied tang da ki khyndiat anna. Hynrei nalor 
baroh, ha kaba pynleit ia kawei* pa- kawei ka sngi 
kynmaw iwei ia iwei pat ha la ka jingduwai. 
To buh ia la ki jingkwah jong phi baroh ha 
khmat U Blei, bad Un kyrkhu ia phi. 

‘*To phin leh kmen ha la ka sngi, duwai 
khlem da pud, ha kaei kaei baroh phin ai ka 
jingainguh : namar kane kein ka long ka mon U 
Blei ha U Khrist Jisu sha phi.” I Thes 5 ; 16-18 

Ka Jingduwai. 

Ko Kpa jong ngi, ym don kawei pat ka 
rukom kaba kham bha ia ka jingpynkut ia ka 
sngi ban ia kaba duwai bad pule ia ka 
Ktien jong Me. Katba ngi nang shah ia Me ban 
run^ ba ka jin^m jong ngi, katta ngi nang kham 

suk. Ki jingsuhsat bad jingeh ki kham sting. 
Bad ngi lah ban iakynduh bad ki da kaba kham 
shlur. Ai ha ngi ka jingtipbriew kaba bha ban 
scng pynskhcm na ka basdang ia ka jingmlien 
jong ka jingiasyllok man ka sngi bad Me. Wat 
ai ba la ngi bun kam katno katno ngin klet ban 
duwai. Ngi pan ia kane ha ka kyrteng jong U, 
Uba ka jingim jong U ka la long ka jingduwai 
kaba khlem kut. Amen. 


Ka Jingpyrkhat Ban Sah Kynmaw. 

“Man ka por ba phi duwai, lada ka jing- 
duwai jong phi ka long kaba shisba, kan don ka 
jingsngew ba thymmai bad ka jingmut ba thym- 
mai ha ka, ka ban nang pynshlur ia phi.” 

Dostoyevsky. 

Jingiaim Lang Ba Thynunai Jong Ngi* 

Ka Janmiet Kaba Arphewkhyndai. 

Ka mynsiem jong ka jingwad ia kaba thym- 
mai ha ka jingshongkurim jong phi kam dei ban 
duh. Ha man ka kam, ki bnai kiba dang wan ki 
lah ban long kiba sngcwtynnad bad ba don jing- 
mut kumba ki la long ha u bnai ba la leit. Ki 
lah wat ban long kham sngewbha lada phi 
pyrshang ban pynlong ia ki knmta. Ym don 
daw ei ei balei hadien shipor ka jingshongkurim 
jong phi kan long kaei kaei kaba shu pynbeit 
bad shu mlien Ka long kaba shisha, kaei kaei 
kaba tbymmai kan man rim. La kumta ruh, 
kawei-pa-kawei ka sngi ka wallam ki jingshem 
ba thymmai bad ki jingioh jingmut ba thymmai. 
Kine ki lah ban pynkhraw iaka jingiohi jong phi. 
Ki lah ban pynsah thymmai ia ka jingshitrhem 
jong phi. 

*‘Lada uwei uwei ruh u don ha U Khrist, u 
long u jingthaw ba thymmai ; kiei kiei rub kiba 
rim ki la duh ; hakhmih kiei kiei baroh hi la 
jia long kiba thymmai.” II Kor. 5 : 17. 

Ka JlNGDUWAl. 

Ko Kpa jong ngi, ha kane ka jingshem 
ba thymmai jong ka jingshongkurim bun na ki 

jingkyrmen jong ngi la long shisha. Ngi la tip 
ia ka jingkmen kaba khraw. Ngi la ioh ia ki 
jingiakynduh kiba kordor. Pynban tang da kaba 
nang ban kynrup ia ki lad kiba thymmai, ngi 
lah ban pyniar ia kane ka jingsiik jong ngi kaba 
mynta sha ki bnai bad ki snem ki ban wan. Ai 
ba ngin long kiba hnsiar ba ngin ym dub noh ia 
kaba ngi la ioh. Bad ai na kawci ka sngi sba 
kawei pat ngin ioh ka jingpyn thymmai jong ki 
jingmut bad ki dohnud kaba U Khrist U ai ha 
kito kiba wad ia ka. Ha ka kyrteng bakhuid 
jong U. Amen. 


Ka Jingpyrkhat Ban Sah Kynmaw, 

“Ym don ci ei kaba khraw ba la ju ioh 
khlem ka jingshitrhem.” 


Emerson. 

Ka Jingiaim Lang Ba Thymmai Jong Ngi. 

Ka Janmiet Kaba Laiphew. 

la ka jingsuk del ban da kamai hi. Ym don 
ba lah ban ai ha phi kum ka jingai snge^ebha. 
Kam wan khlem ka jingtrei ahitom jong phi hi. 
Lymne kam wan khlom da don bad ka jingjia 
kiba sngewsih. Ka long ka jingmih jong ka 
jingpyrshang ba iaishah jong phi ha ka jingia> 
sngewthuh jingmut. Ka long ka bainong jong 
ka jingiatrei lang bad ka jingsngcwlem jong phi. 
Ka long usoh jong ka jingiaineh jong phi. Haba 
ki jingsheptieng jong phi ki jah, ka ka paw. Ki 
jingiakajia bad jingsniew luynsiem ki beh noh ia 
ka. Dei ban da kamai shitom ban ioh jingsuk. 
Hynrei lada ka long kaba ngi dei ban ioh ia ka, 
ka long keih kaba ngi dei ban da kamai ban ioh 
ia ka. 

“Ngi iatip ruh ba kiei kiei baroh ki iatrei 
lem ia ka ban pynbha ia kita kiba ieit ia U Blei.” 
Bom. 8 : 28. 


Ka JlNODUWAI. 

Ko Kpa jong ngi, ai ba U Khrist Un iai 
shong da shisha ha ki dohnnd jong ngi. Ai ba 
kane ka jingsuk ba ngi don mynta kan ym jah 
nob. Khamtam pyuban ai ba kan nang phub 

sha ka jingsuk kaba kham khraw namar ka 
jingiasyllok jong ngi bad U. Ba la pynsuhthied 
ha ka jingieit jong U, ngi khmih kyrmen sha 
kaba lawei. Ngin yra shepticng namar ngi ngeit 
Me long lem bad ngi borabor. Ai ba kan long ka 
jingkyrkhu, bad ka burom, bad ka jingstad, bad 
ka jingainguh, bad ka jingpyndonburom, bad ka 
bor, bad ka jinglah, ia Me, junom junom. Amen. 


Ka Jingpyrkhat Ban Sah Kyntnaiv. 

“Ka Mynta haba la im bha ka pynlong man 
ka Hynnin ka Jingphohsniew jong ka Jingsuk, 
bad man ka Lashai ka Jingiohipaw jong ka 
Jingkyrmen.” 


Na ka Sanskrit. 

